<classify> Michezo ya Olimpiki itafanyika Rio de Janeiro, Brazil kuanzia Agosti 5 hadi 21, ambapo mbali na ndondi Tanzania inatarajia kupeleka mchezo wa riadha, judo, baiskeli na kuogelea.Katibu Mkuu wa BFT, Makore Mashaga alisema jana kuwa, wanawategemea michango mbalimbali kutoka kwa Watanzania ili kuiweka kambini timu na baadaye kuipeleka Younde kwa mashindano ya mchujo. Mashindano hayo ya mchujo yatafanyika kuanzia Machi 9 hadi 20, na BFT imepanga kupeleka timu kamili ya mabondia 10 endapo itapata kiasi cha Sh milioni 44.Mashaga alisema kuwa shirikisho lake halina ruzuku kutoka katika chama chao cha kimataifa AIBA, wala Baraza la Michezo la Taifa BMT, hivyo wanaomba Watanzania kuchangia kuhakikisha timu hiyo inakwenda Cameroon kusaka viwango.BFT imeandaa mashindano ya wazi ya kuboresha timu ya taifa yatakayofanyika kwenye viwanja vya Tanganyika Pakers, Kawe kuanzia Februari 6 hadi 20.Shirikisho hilo lilishindwa kupeleka timu katika mashindano ya ndondi ya Afrika na Dunia yaliyofanyika Cassablanca, Morocco na Doha, Qatar baada ya kushindwa kupata fedha.  <topic>: michezo 